Diari Oficial de la Generalitat Valenciana


Sumari del DOGV 6456, del 09-02-2011 (2011/1303)

RESOLUCIÓ de 21 de gener de 2010, de la Conselleria d'Educació, per la qual es substituïxen membres del Consell Escolar de la Comunitat Valenciana.
---------------------------------------------------------------------------------------------------------------------------------------------------

### Dades del document

Número de DOGV
:   6456

Data del DOGV
:   09-02-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/1303


Data del document
:   21-01-2011

Organisme emissor
:   Conselleria d'Educació

Tipus de document
:   Resolució

Descriptors 

:   * Consell Escolar de la Comunitat Valenciana

RESOLUCIÓ de 21 de gener de 2010, de la Conselleria d'Educació, per la qual es substituïxen membres del Consell Escolar de la Comunitat Valenciana.  
 [2011/1303]  
El Decret Legislatiu de 16 de gener de 1989, del Govern Valencià, pel qual s'aprova el Text Refós de la Llei de Consells Escolars de la Comunitat Valenciana, crea el Consell Escolar Valencià com a òrgan consultiu i de participació social en la programació general de l'ensenyament a la Comunitat Valenciana.  
La Llei 6/2010, de 28 de maig, de modificació del Text Refós de la Llei de Consells Escolars de la Comunitat Valenciana modifica alguns articles del decret legislatiu nomenat anteriorment, així com la denominació de l'òrgan a Consell Escolar de la Comunitat Valenciana.  
Per Decret 164/2010, de 8 d'octubre, del Consell, es regula l'estructura, l'organització i el funcionament del Consell Escolar de la Comunitat Valenciana.  
En virtut d'això, amb la proposta prèvia de l'entitat corresponent i fent ús de les atribucions que tinc conferides i de conformitat amb l'article quart del Decret 164/2010, de 8 d'octubre, del Consell, resolc:  
Primer  
El cessament dels següents membres del Consell Escolar de la Comunitat Valenciana:  
En representació del personal administratiu i de servicis dels centres docents no universitaris,  
Titular: Francisco Javier González Zurita.  
Suplent: Guillermo Martí Peris.  
Segon  
1. Nomenar membres del Consell Escolar de la Comunitat Valenciana, en substitució dels membres que cessen, les persones següents:  
En representació del personal administratiu i de servicis dels centres docents no universitaris,  
Titular: Félix Estrela Botella.  
Suplent: Antonio Femenía Castillo.  
2. El mandat dels membres del Consell Escolar de la Comunitat Valenciana serà pel temps de mandat pendent de complir a la resta dels membres.  
Tercer  
Esta resolució tindrà efectes des de l'endemà de ser publicada en el Diari Oficial de la Comunitat Valenciana.  
De conformitat amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra esta resolució, que posa fi a la via administrativa, es pot interposar potestativament un recurs de reposició o bé plantejar directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'ha d'interposar davant la Conselleria d'Educació, en el termini d'un mes des de l'endemà de la publicació.  
b) El recurs contenciós administratiu s'ha d'interposar davant el Tribunal Superior de Justícia de la Comunitat Valenciana, en el termini de dos mesos des de l'endemà de la publicació.  
València, 21 de gener de 2011.- El conseller d'Educació: Alejandro Font de Mora Turón.